
ΣΥΓΧΑΡΗΤΗΡΙΑ ΤΟΥ ΚΟΣΜΗΤΟΡΑ ΣΤΗΝ 
ΦΟΙΤΗΤΙΚΗ ΚΟΙΝΟΤΗΤΑ ΤΗΣ ΣΕΔ

5/4/2017

Αγαπητά μέλη της Ακαδημαικής Κοινότητας της ΣΕΔ,
Εκ μέρους της Κοσμητείας επιθυμώ να συγχαρώ τους φοιτητές της ΣΕΔ , τους συλλόγους και τις ομάδες πρωτοβουλίας αυτών, για την πληθώρα των ιδιαίτερα αξιόλογων δράσεων που έχουν αναπτύξει σε μια περίοδο εντεινόμενης κρίσης, όπως η πρωτοβουλία για την ανάπλαση του Κήπου του Μιχάλειου Κτιρίου, η πρωτοβουλία για την δημιουργία Κινηματογραφικής Λέσχης, η διοργάνωση μουσικής βραδιάς προχτές το βράδυ στο χώρο Πάρκινγκ του Μιχάλειου Κτιρίου και μιας ιδιαίτερα πετυχημένης αντι-φασιστικής εκδήλωσης με προβολή σχετικής ταινίας χθες το βράδυ στο Αμφιθέατρο.  Χαιρετίζουμε επίσης τις προγραμματιζόμενες από τους φοιτητές της ΣΕΔ εκδηλώσεις για διοργάνωση φεστιβάλ ταινιών-βίντεο μικρού μήκους και την διοργάνωση μιας ακόμη μουσικής βραδιάς καθώς επίσης την πρωτοβουλία δημιουργίας φοιτητικού ραδιοφωνικού σταθμού.  Από την πλευρά της η Κοσμητεία θα προτείνει και θα στηρίξει εκδήλωση για τον καθαρισμό των ακτών από φοιτητές, διοικητικούς και καθηγητές της ΣΕΔ μετά τις γιορτές του Πάσχα.
Ταυτόχρονα όμως επιθυμώ να καταδικάσω την εκδήλωση βίαιης συμπεριφοράς που επέδειξαν εξωπανεπιστημιακοί κατά την διάρκεια της μουσικής εκδήλωσης της 3/4/2017, η οποία με την ψύχραιμη αντιμετώπισή της από τους συμμετέχοντες φοιτητές, δεν έλαβε διαστάσεις παραμένοντας ένα μεμονωμένο γεγονός.
Σας εύχομαι Καλό και Ειρηνικό Πάσχα

Καθηγητής Γιάννης Καρκαζής

Κοσμήτορας της ΣΕΔ










